Kansallisarkisto/Diplomatarium-Fennicum huggingface dataset:
Date: 1429
Language: saksa
Document type: Kaupungit, Kirjeet

Unsen vruntliken grut unde wat wii vormogen to jwer behegelicheit tovorn. Ersame Clawes, besunderlinges gude vrunt. Jwen breff gescreven des sundages na sunte Olavus dage, van Hans Dalhusen rorende, dat he bi Abo solle hebben gemortbrant enes guden mannes hof unde jw na der tiit under unsem geleide untsecht etc., hebben wii gutliken untfangen unde wol vornomen. Darup bidde wie jwer leve to weten, dat dezulve Hans vor uns quam sik beclagende, wo he mit eneme in Sweden schelinge hadde umme etliker gudere willen, den he nenerleie wiis to rechte konde bringen, so lange dat he em openbar untsechte unde na der entsegginge em sinen hof bi lichteme dage untfengede, des he wol bekant were, alze he uns berichtede. Worumme he dozulves vor uns wesende leides um der vorgescreven sake willen begerende was, dar he van uns do tor tiit umme geleidet wart, nicht um mortbrandes willen, ok dar enboven jw nicht to entseggende edder nemande in den riiken in deme vorgescreven geleide to ergerende, men dat he sik myt sinen wedderparten vorlikede mit vruntscop edder mit rechte. Des weren ok sint der tiit to worden mit demezulven Hanse twe heren ut deme capittel to Abo, unde wes he en gaf to irkennende, dat werden se jwer leve wol berichtende. Vortmer alse gii ok screven van Hermen Smede, de de stad Abo zole vorbrant hebben unde in der domkerken hebben twe blocke upgeslagen etc., darup begeren wii jw ok to weten, dat dezulve Hermen vor uns quam sik hochliken beclagende, wo de stad Abo van siner smede erst entfenget were, doch sunder sinen willen unde van groter unschicht wegen; worumme wii, alse he des begerende was, ene leideden umme deswillen, dat it van unschicht wegen unde sunder sinen willen, alse he uns berichtede, togekomen was; ok wart he anders nergen vor geleidet. Darna, ersame Clawes, (unde) gude vrunt, quemen in unser jegenwordicheit Hans unde Jacob, to Abo borger, den vorgescreven Hermen anclagende vor enen mortberner unde deff, dar he um wart upgesat in de hechte, dar he noch besloten sit, unde voren mit em, alzo unse recht utwiset, alse se jwer leve des wol werden underwisende, de God al[mechtich,] altiit an uns bedende alze an jwe guden vrunde, gesunt to langer tiit [sparen mote,] wente wii umme jwer leve willen gerne don, wat wii mogen. Gescreven to Revall undir unser stad secrete, in den jaren unses Heren mcdxxix, dominica proxima ante Bartolomei apostoli. Proconsules et consules Revalienses. Adress: Deme vromen unde erwerdigen manne Clawes Ludikisson, to Aboe hovetmanne, unsem besundergen guden vrunde, myt werdicheit.
Date: 1429
Issuing place: Sandhamn
Country: Suomi
Language: saksa
Document type: Paikallishallinto, Kirjeet

Vruntliken grot tovoren. Wetet, erwerdigen heren, borghermeystere unde radmen der stad Revele, wo my her Cristiern borichtede unde ik ok vorstod van des mesters breven, wo dar eyn dach vorramet wart twischen her Cristierne unde den anderen mynes gnedighen heren des koninghes undersaten hiir in Østerlande unde mit jw, dar de mester sine sendeboden ok over wolde gehat hebben, unde dat de stede scholde geweset sin, also her Cristiern gemeynt hadde, to Santhaven up sunte Bartholomeus tiit, umme etlike article, de twischen hern Cristierne unde den anderen mynes heren vorgescreven undersaten unde jw sin etc. Nw vornam ik an des mesters breve, dat de vorraminge des dages nicht schen en kan upp desse tiit unde dat de mester begerende is van her Cristierne up eyne lengere tiit, beth upp den winter, hiir entwischen eyne tiit unde stede to vorramende. Dar ik her Cristierne to geraden hebbe, dat he des mesters willen darane volge, eyne tiit unde stede to vorramende, dar her Cristierne bequeme is to komende, up dat alle vruntschop unde naburschop mochte desto beter unde vaster werden. Worumme bidde ik jw, dat gy dat so bestellen, dat mynes gnedigen heren undersaten, kopluden unde den buren ut her Cristierns lene neyn vordreet en sche van jw unde den juwen, vordermer wen den anderen mynes heren undersaten, kopluden unde buren schut, de ut anderen mynes heren lenen sin hiir in deme lande, binnen desser tiit, also vor gescreven is. Unde des bidde ik juwe bescrevene antwarde. Ik bevele jw Gode dem almechtighen to ewigen tiiden. Gescreven to Santhaven viij dage na sunte Bartolomeus dage. Otto Pogwisch, ritter. Adress: Den erwerdighen heren, den borghermeysteren unde den radluden der stad Revalle, kome dusse breff.
Date: 1429
Language: saksa
Document type: Kaupungit, Kirjeet

Erwerdige, leve, holde here. Jwer lovezamen herlicheit bidden wii otmodeliken to weten, dat wii ene utschrifft van heren Cristerns breven, jwer herlicheit togescreven, by unsem erwerdigen heren cumpthur, rorende van begripinge ener vorgadringe unde enen dach mit uns to holdende upp den winter etc., geseen unde wol vornomen hebben. Dar he inne begerende is antworde van jwer herlicheit, ok dat de sinen to kopen unde to vorkopen, mit uns komende unde varende, mit eren guderen velich sin unde ungehindert bliven, also lange in guder dult bestan to latende etc. Worumme, erwerdige, leve, holde here, wii jwe herlicheit vliitliken bidden, deme ergenomeden heren Cristerne van deme breve nen antwort to schrivende, men dat bestan to latende alzo lange, dat her Cost van Borstel, unses rades borgermester, upp den Walk komende wert, de jwer lovezamen werdicheit alle dink wol underwissende wert.
Date: 1429
Language: saksa
Document type: Kaupungit, Kirjeet

Na der grote. Ersame herr Otto, besunderlinges gude vrunt unde leve nabur. Jwer ersamheit breff gescreven viij dage na sunte Bartolomeus dage, rorende wo en dach twuschen uns, her Cristern und den anderen jwes gnedigen heren des koninges undersaten van unseme erwerdigen heren mestere vorramet was etc., hebben wii gutliken untfangen und wol vornamen. Hiirupp geleve jw to weten, dat wii na vorraminge der breve unszes erwerdigen heren meisters to Liifflande enes dages upp Wulvesoe edder to sunte Berigitten mit her Cristerne vormodende weren, umme welkes dages willen hiir ok gekomen weren de erbaren gebedigere und sendeboden unszes ergenomeden heren meisters, de zine herlicheit darto benomet hadde, alze de erwerdigen heren, lantmarschalk to Liifflande und cumpthur van Asscherade, ok andere riddere und knechte dergeliik, de zik deszulven dages ok vormodende weren etc. Item, leve her Otto, (und) gude vrunt, alze in dem breve gerort is, enen dach to vorramende upp den winter, na utwisinge der breve unszes erwerdigen heren meisters etc., darupp bidde wii jwer leve to weten, dat wii demezulven dage na vorraminge unszes erwerdigen heren meisters gerne willen volgafftich wesen etc. Item alse jwe leve schrifft, dat jwes gnedigen heren des koninges undersaten, copluden und buren ut her Cristernes lene nen vordret en sche van uns etc., hiirupp begere wy jwer leve to weten, dat unsze erwerdige here de cumpthur und wii gesproken hebben mit Oleff Degen, deme wii gesecht hebben und bevolen, her Cristerne to berichtende also, dat he de schepe, lude und gud, dat de unsen vrien willen mit ereme rechte vor unsem heren deme cumpthur und dat her Cristern in weren hevet den unsen tobehorende, vrii und loes late, und de zinen komen und varen [mogen] to uns, alse de anderen jwes gnedigen heren koninges undersaten; wert aver sake dat he de vorgescreven schepe, lude und gud unsen borgeren tobehorende nicht en wolde los laten, dat zik denne de zinen in guder dult unthelden to kopende und to vorkopende mit den unsen bet to der tiit, dat de dach geleden sii, nademe dat wii den unsen genes rechtes weigeren mogen, alze jwe werdicheit zulven wol irkennen mach. Worumme, her Otte, gude vrunt und nabur, wii jwe leve biddende sin, dat gii her Cristerne willet underwisen, dat he unse lude und schepe, ok de gudere, vrii und loes late, wente wii unser zake alltiit bi unseme gnedigen heren deme meistere, bi sinen werden bedegeren und bi anderen guden luden willen bliven.
Date: 1429
Issuing place: Åbo
Country: Suomi
Language: ruotsi
Document type: Piispat, Kirjeet

Magnus Dei gracia episcopus Aboensis. Amicabili et sincera in Domino salute jugiter premissa. Within, godhe, synderlike wenir, os haffwa wel forstandit idhart breff, scriffvit uppa sunnadaghen næst for sancti Bartholomei dagh, um Hannes Dalhusen, at han war komin for idher berættande, at han haffde her i landit skylling tll en godhan man oc kunne han ey koma til rætta oc thy undsagde han honum oppenbara oc theræpter brænde hans gaard um ljwsan dagh. Kære wenir. Tha han komber hiit i landit fore godha mæn til ranzakan um thet ærendit, tha skal idhre forsiktighet wel witterlikit wardha, hwadh thet ærendit haffver aff i sannindh. Framledhis berætte os twa godha mæn aff waart capitel, her Remar oc here Henric, som sidherst waaro i Ræfflæ, at fornempde Hannes Dalhusen ær begærande, at han wardhe feladher hiit i landit til oordha um the gerningh, som han her gjort haffver, oc at wi skuldhom idher scriffva therum een swar innan sancti Michels dagh. Tha maghin i witha, at the swaren æra thøffradh swa lenge, for thy at then godha mannen Jøsse Olasson, hwilx gaardher brænder ær, war i wars nadhughe here resa oc kom i thennæ daghana fra honum. Nu haffvum wi met honum talat oc ærum swa offverena wordhne, at wil fornempde Hannes Dalhusen hiit i landit koma for godha mæn, som forscriffwit ær, tha scal han wara felegh fore os oc fore alla, som wilja gøra oc latha for waara sculd. Swa haffver oc Jøsse Olasson sakt for sigh oc allom thøm, for hans sculd wilja gøra oc latha, uthan archt, innan thetta oc jwla apthon nw næstkomande. Thetta maghin i berætta fornempda Hannes Dalhusen. Gudh wari met idher, oc bjwdhin yterlika til oss; hwad idher ær ljofft, gørum wi altiidh gerna. Scriptum Abo dominica infra octavas nativitatis Marie, nostro sub secreto. Adress: Providis ac circumspectis viris, proconsulibus et consulibus civitatis Revaliensis, amicis nostris sinceris, detur hec.
Date: 1429
Issuing place: Åbo
Country: Suomi
Language: saksa
Document type: Paikallishallinto, Kirjeet

Amicabili et sincera in Domino [salute] sinceriter premissa. Erzame heren oc gode synderlige vener. Jac tackar idher altiid storlige for mykin goth wenscap, ther i mik altiid bevisen, oc besynderlige nw for idhert breff, ther i mik tilscrifvin eet swar, som jak idher tilforene screff um Hannes Dalhusen, at i undirskilin fore hvat sak i hafven hanom feyladh oc leydath. I theta sin jac kan ther engte uti mærkje uthan thet, som wel ma besta i wenscap oc kerlegh mellan ider oc mik. I sculin befinne met sanindh, at Hannes Dalhusen hafver orættelige ført all sin ærende fore idher. Item som i scrifven, at thesse twa aff capitulum i Abo, here Remar oc here Henrik, [os yterlighe underrætta sculo,] the bekanne, at i hafven them befolt, at the sculo wærfve til mic, um jac wil feylæ Dalhusen til ordhæ hiit oc i siith fri behaldh igen: swa hafve the oc gjorth, uthan thet ær tøffrat upa Juss Olasson, som Dalhusins widirsake ær. Jac hafver swa ofverena wordit met Juss Olasson oc hans wener, at fornempde Hannes Dalhusen scal feylogh oc leydath wara uthan arkt hiit at komæ, sin ærende at untrætte met sæmjo oc wenscap eller oc met retthe at untskilje sik met sinen widirsake, oc i sith fri behald igen, uthan alt arkt, innan theta oc jule apton fore alle the, ther wele gøre oc lathe fore Juss Olasson aff Halko oc hans wener oc fore mic oc mina sculdh. Kan Hannes Dalhusen her lenger feylogheith at forwærfvæ, thet ær fore sik. Engte annat i theta sin, Gud wari met ider. Byuden til mic; hvat ider lyuft ær, thet gør jac gernæ. Scriptum Abo in profesto exaltacionis sancte crucis. Clauss Lydekesson. Adress: Discretis viris et honestis dominis, proconsulibus et consulibus civitatis Revaliensis, amicis suis sinceris, dandum.
Date: 1429
Language: saksa
Document type: Kaupungit, Kirjeet

Unsen vruntliken grot myt begerunge alles gudes thovorne gescreven. Ersamen, leven heren unde besundergen guden vrundes. Juwer ersamer wysheyt doen wy witlik, also wy jw er geschreven hebben umme den mysdeder Herman Smyt, de unse stat vorbrant hevet unde [de] hilge kerke bestolen hevet, des hebben vor uns, [dem stole] des ganczen sittenden rades, gewesen vj besetene, unberuchtigede, bedderve mannes, unse medeborgers, unde hebben dat vul tuget unde wargemaket unde myt utgestreckeden armen unde myt upgerichten vingeren gestavedes edes lifliken to den hylgen ge[s]woren na unser stat rechticheyt utwysunge, dat de vorschrevene Herman Smyt is ein overtuget unde ein ove[r]wunnen mysdeder unde to enem rechten deve der hilgen kerken [worden] myt allem rechte. Worumme bidde wy juwe ersamege wysheyt, dat gy deme ergenomeden Herman recht laten scheen na synem vordenste, welk wy altiit gerne vorschulden willen myt allen gude. Nu siit Gode bevolen to ewygen thiiden. Bedet to uns also to juwen guden vrunden. Geschreven under unser stat ingesegel, des sundages na des hilgen cruces dage. Borgermesteren unde radmanne tho Abo. Adress: Den ersamen, vorzichtigen mannen, heren borgermesteren unde radmanne to Revele, unsen leven vrunden, kome desse breff mit werdycheit.
Date: 1429
Issuing place: Åbo
Country: Suomi
Language: ruotsi
Document type: Piispat, Kirjeet

Magnus, Dei gracia episcopus Aboensis. Amicabili et sincera in Domino salute jugiter premissa. Within, godhe synderliche wener, at en bonde aff Loya sokn i Rasaborgs læn fan nøkra butnfyndh, som ær silff oc redha penniger, oc han thet ey lyste eller oppenbaradhe, som Swerikes lagh utwisa. Therum haffde han faara fore her Otte Pogwisch, høwidzman uppa Rasaborgh, oc flydde til os. Wi feladhom honum til her Otte oc thaladhum til en godhan ændæ um hans ærende i swa matta, at her Otte wilde fordragha honum for Gudz skuldh oc wara bøn hans brut oc forsumilse, at han ey haffde lyst oc laghlicha farit met the butnfyndh, oc wilde unna honum aff the butnfyndh en deel, ræt som han sich nichte forsumat haffde. Therepter schedde swa, at her Otte oc wi skuldom koma til ordha um nokor ærende, oc wi saghdom thøm bondanom til, at han skulde os følgha til her Otte i swa matta, som forscriffvit ær; hwilkit han ey gjordhe, utan lopp heemlicha fra os oc ær nw i Ræfflæ, som os ær beræt. Kære wener. Skulu the, som hær brytæ, met idher swa forhæghnæs, oc the, som ther brytæ, hær mot edher forhægnæs, thet dragher litit til wenschap, som i kunnen wel sjelffve prøwæ. Thy bidhjom wi idher wenlicha at, um then bonden ær i edher stadh, [i] underwisen honum, at han kome til os; wi wiljom honum fela for her Otte oc hans wener utan archt oc wiljom met Gudz hjelp flyæ wel um hans ærende, som forscriffvit ær, swa at han thorff ey offvergiffva sith fædherne oc krononen goz odhelæggæ. Gudh wari [met] idher. Bjwdhin yterlicha til os; hwadh idher ljwfft ær, gørum wi altidh gerna. Scriptum Abo ipso die Mauricii sociorumque ejus martirum, nostro sub secreto. Adress: Providis viris ac circumspectis, proconsulibus et consulibus civitatis Revaliensis, amicis nostris sinceris, detur hec.
Date: 1429
Language: saksa
Document type: Kaupungit, Kirjeet

Na der grote. Erwerdige in Gode vader. Jwer werdicheit breff, gescreven to Aboe des sundages binnen den achte dagen na unser leven vrowen dage erer gebort, van Hans Dalhusen rorende, hebben wii gutliken untfangen unde wol vornomen etc. Hiirupp bidde wii jwe werdicheit weten, dat Hans Dalhusen hiir to Revall binnen viij dagen vor entfanginge jwer ersamheyt breves unde ok sint der tiit ne en was noch geweset en hevet unde wii ok nicht en weten, wor he togen is binnen landes edder buten landes. Jodoch is hiir woll en geruchte, dat he to Dutschen landen wart gezegelt sii. Darumme wii em jwer erwerdicheit bogherte bequemeliken nicht benalen konen. Anders wolden wii em umme jwer leve willen jwe meninge gerne vorkundiget hebben.
Date: 1429
Language: saksa
Document type: Kaupungit, Asiakirjat

– – – – – – – – – – – – – – – – – – – – – – – – Item off ze (hansestäderna) uns beschuldigen wolden, dat wii de Sweden geleidet unde en vorkofft hebben. – – – – – – – – – – – – – – – – – – – – – – – – Item off me vorbode mit den Sweden nicht to copslagende, dat it dar denne by bleve mit uns, alse it in Prutzen berecesset wart*. – – – – – – – – – – – – – – – – – – – – – – – – Item to denkende van her Cristerne, de den copman, de tor Nu wart zegelt, grotliken unde vake, it sii vrede edder nicht, hevet unde plecht to beschedigende, wo men dat sperren moge, dat de copman sine veligen wege tor Nue wart holden moge.
Date: 1429
Issuing place: Rom
Country: Italia
Language: latina
Document type: Paavi ja kuuria, Kirjeet

Martinus etc:a dilecto filio Johanni Thome, diacono Aboensi, salutem etc:a. Humilibus supplicum uotis libenter annuimus, eaque fauoribus prosequimur oportunis. Cum itaque, sicut exhibita nuper pro parte tua peticio continebat, tu, qui, postquam in diaconum rite promotus fueras, ex magna, qua fuisti detentus, infirmitate oculi tui dextri lumine priuatus existis et modicam in ipso oculo deformitatem habes, ad sacerdocium nichilominus promoueri desideres et in illo ministrare, nos tuis in hac parte supplicationibus inclinati tecum, ut, alio non obsistente canonico, ad huiusmodi sacerdotium promoueri in eoque ministrare libere et licite ualeas, auctoritate apostolica tenore presentium dispensamus, non obstantibus premissis ac constitucionibus apostolicis ceterisque contrarijs quibuscunque. Nulli ergo etc:a nostre dispensacionis infringere etc:a. Si quis etc:a. Datum Rome prope Sanctos apostolos septimo kalendas nouembris anno duodecimo. Pe. Gratis pro Deo. de Casatijs.
Date: 1429
Issuing place: Raseborg
Country: Suomi
Language: saksa
Document type: Paikallishallinto, Kirjeet

Vruntlike grote tovorn. Willet weten, erwerdigen heren, borgemestere unde raedmen der stat to Revele, unde guden gunders, dat my ys to wetende geworden, dat de seerovers mynes genedigen heren schatteburen groten schaden gedan hebben. Unde twey van denjenen, de dat gued nemen, synt opgenomen unde grepen oppe schynbaer daet unde gevørt in juwer stat. Worumme bidde ich ju, dat gy darby doet, alze dat recht uetwyset, unde scrivet my to, wes gy darby doen wyllen, dat ich et mynem genedigen heren dem koninge vordan schriven mach. Wente alle jaer schut mynem genedigen heren groten schaden by der Lyflensche syde. Darmede syt Gode bevolen. Scriptum Raseborch dominica proxima ante festum Martini, meo sub sigillo. Otto Pogwisch, miles, hec. Adress: Providis ac discretis viris, dominis proconsulibus et consulibus civitatis Revaliensis, amicis suis sinceris, hec littera delegetur.
Date: 1429
Language: saksa
Document type: Kaupungit, Kirjeet

Na der grote. Erwerdige, leve, holde here. Jwer herlicheit breff, to Tricaten hern Cristern Nicclisson, to Wiborch hovetmanne, gescreven, de em bi unses heren des cumpturs denre, by namen Laurens, gebracht wart. Upp welken breff her Kersten jwer erwerdicheit en antworde in eneme breve bi demezulven boden gescreven hevet, welken breff unse her de cumpthur upbrak na jwer werdicheit bevele in unsir jegenwordicheit, dar he do gelezen wart. In welken breve wii anders nicht dan lose degedinge vornemen konden, wente he sint der tiit enen unsir borgerkindere mit den Russen van der sprake kamende venk unde noch tor tiit to Wiborgh gevangen heldet unde ok sint der tiit unsir borger gud genomen hevet. Hiir enboven komen doch de zinen her to uns mit erer kopenscop, dat uns doch swar dunket to lidende wesen. Worumme, erwerdige, leve, holde here, wii jwe erwerdicheit andechtliken bidden mit gantzem vliite, uns jwen guden rad unde wo wii hiirmede varen mogen, scrifftliken mit den ersten to benalende unde, offt jwe herlicheit her Kersten up sinen breff ok en antworde scrivende werde, dergelik benalen willen. Des besten bidden wii ok jwer werdicheit hiirinne um unses vordenstes willen tho betrachtende. Scriptum etc. anno xxix, proxima ij feria post Martini. Proconsules et consules Revalienses.
Date: 1429
Issuing place: Raseborg
Country: Suomi
Language: saksa
Document type: Paikallishallinto, Kirjeet

Vruntliken grot vorgescreven mit begeringe alles gudes. Wetet, erwerdigen heren unde guden gunnere, borgermeystere unde radmen der stad Revele, dat vor my is gewest Laurencius, eyn maderbakke, unde berichtede my, wo dat sine dochter, wisersche desses breves, hevet gemisset in juwer haven eynen hoyken, ij elen Tomasches, enen ketel, j kanne unde noch ander dink, dat eer genomen wart, also se jw ok eer muntliken berichtet hevet unde noch wol berichtet. Worumme bidde ik jw, guden vrunde, dat gy wol don umme myner bede willen unde helpen der vorscreven Katerinen, Laurencius dochter, dat eer dat ere wedder werde. Welk ik gerne jegen jw vorschulden wil in sodan eynem gelike edder an eynem groteren. Ik bevele jw Gode dem almechtigen to ewigen tiiden. Gescreven uppe Rasaborgh des donredages na sunte Mertens dage. Otto Pogwisch, ritter. Adress: Den erwerdigen heren, den borgermeysteren unde den radmannen der stad Revele, detur littera.
Date: 1429
Issuing place: Åbo
Country: Suomi
Language: ruotsi
Document type: Paikallishallinto, Kirjeet

Wenlighe helso tilførne sændh æwerdelighe met Gudh. Erzame heren oc godhe, synderlige wener. Jac tackar idher altiid storlige fore mykin god wenscap, ther i mik oc minom altiid bevisen, hwilkit jac mote idher ok idher wenom gerna forsculde wil, hwar jac kan. Withen, erzame heren oc serdelis godhe wenner, at jac sændr thenne breffvisare Henrik wan Øllenberg nw til Refvel um noghra bøhørungh til mith behoff. Bidher jak idher wenlica oc kærligæ, at hvat thenne brefvisare køper til mith behoff, at i honom thet stædhen wt at føre; hwilkit jac mot ider oc ider wenom i sama matto eller i ena andra liknissne (!) gerna forsculde wil, hvar i mic tilsæghen. Kære wener. Gøren herum, som min godhe tro til idher ær. Hærmet befæler jac idher alzmæchtugan Gudh. Byuden yterlica til mic; hwat ider lyuft ær, thet gør jac gerna. Scriptum Abo ipso die beate Katherine virginis et martiris, meo sub sigillo. Claws Lydekesson. Adress: Discretis viris et honestis, proconsulibus et consulibus Rewaliensibus, amicis suis sinceris, detur littera.
Date: 1429
Issuing place: Uppsala
Country: Ruotsi
Language: ruotsi
Document type: Paikallishallinto, Asiakirjat

Jak Haness Krøpelin, a nadhuge herra oc høghburens førsta konungx Erikx vegna hofw[i]tz man oppa Stocholm, kennes met thetta mit næruarande opet breff, at arom eptir Gudz byrdh thusenda fyrahundradha a niende areno oc xx mik hafua nærwaret j fleræs andra godha manna næruarw, som ær først werdogh fadhers oc herra erchebiscop Ienis Haquini i Vpsala, Knut Vdsons, riddara, Biørn Pedhersons, Claus Plata, wepnara, oc manga andra, badhe clerka oc lekmanna, tha biscedelikin man Niclis Mathisson laghmans thing hiolt met almoghanom aff Bælingahundara i Vpsalum a sancti Andree apton, a ærligs mans vegna herra Niclis Gøzstafsons, riddara oc laghmans i Vplandom, sielfuom herra Niclise i stadhenom warande oc ey gitande nærwara fore sin krancdoom scul, kom Gisle, een knape aff Aland, oc kerdhe til herra Haness i Hatunom, domkirkene sysloman j Vpsala, om nio ørisland iord j Molsta, som fordhum erchebiscop Henrik laghlica til domkirkene køpt hafde af Olaff Olafson, Lassa Læppa systerson, huilkens fornemda Lassa Leppa dotter nu ægher fornemde Gisle. Tha lagde the siin breff oc beuisningh i retta ranzakan oc blifuas ther widh retta oppa badhe sidhor nyuta oc vngelda huat rætten gafue them. Tha fantz, at domkirkian hafde bætre beuisningh, breff oc skæl æn Gisle, at fornemde erkebiscop Henrik medh fastom oc fullom skælom fornemda godz fanget hafde, laghbudhet oc laghstandet, oc somlike aff them tha fasta waro til thet kop, skælighe dandemen [nær]varo æn lifuandes oc nu fore calladhe, som witnadhe oc tilstodho, at swa sant war oc opta før a hæredz oc laghmandz thingom samuledha vitnat oc sworet war, oc annar vidhervaru man til sama køp nærwar oc clerken, som lyst anamadhe a forscripna erchebiscop Henrikx vegna, som hetir herra Andris i Akerby, nu næruarandhe war. Oc tha war fornemde Gisle atspordher æn han wilde vædhia mot nempdene. Tha sagde han, at wilde the swæria for nempdene sato, tha vilde han ey wædhia mot them, huilket oc swa nu skedde, oc han stafuadhe them edhin huar widh sik, huilkit thesse tolff nu j mempdene sato, som æru Mathis j Helmestum, Pedhar i Syltom, Niclis i Thryzstom, Lasse i Berghum, Olaff Girmundason, Ragual i Marsta, Niclis i Vggastum, Olaff i Aløpe, Jop i Myraby, Holmsten i Suderby, Pedher i Forkarllaby, Nisse Joansson i Thunom, ranzakadhe, witnadhe oc sworo, at kirkian thet laghlica fanget hafde oc ingen mot nempdene wædhia wilde. Tha dømde laghmannen the nio ørisland iord i Molsta Vpsala domkirkio til oc fran for:da Gisla oc hans arfuom oc eptir komandom. Til thes mere wisso om forscrifna ærende hengir iak mit incigle for thetta breff. Scrifuat oc gifuit arom, dagh oc stadh, som forscrifuat staar.
Date: 1429
Issuing place: Saltvik
Country: Suomi
Language: ruotsi
Document type: Yksityiset, Asiakirjat

Witherligit wary allum them, som thetta breff höre eller see, ath jak Nisse Olafson kennis oppenbara met thesso myno opno breffwe mik hawa saalt ok vplatit met vilia ok beradhno modhe beskedherligom manne Henrik Goryeshaghen tiwghw marka jordh, myt rettha köpa godtz, liggiandis j Ternabulstad, som Lassa Pawlssons retta modherne war for hans fwlla pæninger, ther han mik til takka ok allaledhis til nöghia wæl betalad hawer, swa ath jak honum takkar, ok Magnus skrædare thet for:na godtz a hans weghna a margom tingom thet laghligha op bödh för en jak, for:de Nisse Olaffson, thet köpte. Thy affhendher jak mik ok mynom arffwm thet for:na godzit ok til eghnar for:da Henrik ok hans arffwm til æwerdeligha ægho, met allom til laghom j watho ok j thorro, som thy gotze aff aldher til ligat hawer ok en nw kan til liggia, engo vndhan taghno, vtan alla til skyldho met retto ok laghlighe skötning, swa som ær Olaff Andersson, Pelle Bænktsson, Finwid Laurensson, Olaff Magnusson, Magnus Porse, Pæder j Laffö, Lasse skrædare, Pæder Nigilsson j Bertaby, Magnus Raghwalsson, Olaff Michelsson, Olaff Kog ok Pæder Olaffson j Raghualsby, xiij:de forskæla man Knwt Jönsson, landzins domar. Jtem tha kennis jak, for:ne Nisse Olaffson, i thetta nærwarande opno breff, at jak hawer salt for:da Henrik al the hws, som jak hawer j Ternabulstad, for fulla pæninger, som han mik ok til takka wæl betald hawer, som witherligit [ær] Magnus skrædare ok Hakun j Haralsby. Til mera wisso ok witnisbyrd, at thet swa ær, tha bedhis jak beskedherligha manna jncigle, som ær Olaff Andersson wæpnare, ok Knwt Jönssons, landzins domare, at hænghia nædhen thetta breff, mædhen jak æy sielwer jncigle hawer. Datum et actum in parochia Saltwiik, feria sexta post festum sancti Andree apostoli, sub anno Domini m°cdxxix°.
Date: 1429
Issuing place: Cēsis
Country: Saksa
Language: saksa
Document type: Keskushallinto, Kirjeet

Meister to Liefflande. Unsirn fruntliken grut mit ganczer gunst tovor. Ersamen, vorsichtige, leven getruwen. Alz gy hern Cristernen breff uns negest gesant wol vornomen hebben, indeme alz he darinne berurt, dat id em nicht steiht to doende, upp sunte Johannes baptisten dach negest komende to Revall to komende etc., und vort beruret, weret dat wy belevede[n] ene tosampnekomynge, dar id beiden parten liike bequeme were, dar wolde he altiidt overbodich wesen etc.: des hebbe wy em nw aver in dessem ingeslotenen breve ene andir tiidt und stede utgesatt, doch upp sien behach, alz 14 dage na sunte Johannis baptisten dage negest volgende tor Narwe, dar wy denne mit em uppe [de] tiidt tosampne wolden wesen, und hebben em darby geschreven und gebeden umb en unvortogen antwort uns hirupp to schrivende. Und bidden jw gancz begherliken, dat gy em dessen ingeslotenen breff, so gy erste konnen, oversenden. Dar schut uns ane to dancke. Gegeven to Wenden an sunte Niclaws avende anno etc. xxix. Item so hebbe wy ok hern Cristern in dessem ingeslotenen breve geschreven und en gebeden, dat he jw wolle juwe genommene und bekummerde gut und ok gevangene upp en recht weddir utantworden und volgen laten; gy solden ok dergliiken doen; wie welden darvor gut wesen, so wy tosampnequemen, wor he denne recht to hedde, dat sulde em gutliken weddirfaren, und dat wy em wol truweden, dat he jw dergliiken nicht wegerde. Hirupp hebbe wy en ok umb en antwort gebeden etc. Adress: Den ersamen und vorsichtigen mannen, borgermeistern und rathluden unsir stadt Revall, unsirn besundern leven getruwen, dach und nacht an allis zumen, grote dreplike macht is darane, dandum.
Date: 1429
Issuing place: Stockholm
Country: Ruotsi
Language: saksa
Document type: Paikallishallinto, Kirjeet

Vruntliken grut tovoren unde wes ik gudes vormach. Juwer geleve to weten, leven vrundes, wo dat my de erbare ritter her Cristern woll hevet to erkennende gegeven, wo dat gi dar mid jw welke siner schuldenere ere gud bekummerd und gehinderd hebben, sundergen also enen, geheten Oloff Vynke, deme gi dat syne besath hebben umme den willen, dat he deme vorbenomeden her Cristern syne redelike schuld nicht betalen en schole. Welke vorbenomede Oloff my nw hevet vorstan laten, wo eme desulve vorbenomede ritter ok nw sin gud hir tom Holme bekummerd heft umme sake willen, de eme her Cristern tothoseggen hevet, so dat he eme van rechter redeliker schuld schuldich is, des he gude bewisinge heft und eme ok desulve vorbenomede Oloff, dat ik gehort hebbe, tosteid. Worumme nw her Cristern vorbenomet begerende is, dat he welke van den juwen hir unde anderswoer in den riken wedder bekummeren unde hinderen mochte dergelik etc. Leven vrundes. Welk my gans sere vorwundert unde van herten let is, wente ik densulven ergenomeden, erbaren ritter so derkenne, isset sake, dat gi edder ander welk toseggent to eme hebben, dat he jw denne nens rechtes voer[holdende] is, wor gi ene up ene belegelike stede, dat id eme bequeme is to komende, to rechte hebben willen. Unde hope unde weth vorwar, dat he jw und allen bedderven luden umme alle toseggent undo schuldinge recht werden will, oft eme wedder dergeliken weddervaren mach. Hirup bidde ik unde begere ene vruntlike gudlike antworde, de to vruntschoppen unde lefnisse to beiden, gi van juwer unde wy van unser, syden komen moge to ghude mid den ersten. Hirmede sid Gode dem almechtigen bevolen. Wat jw leff is, dat do ik gerne. Gegeven up Stocholm anno Domini mcdxxix, am donredage nach sunte Lucien. Johannes Kropelin, hovetman up Stocholm.
Date: 1430
Issuing place: Rom
Country: Italia
Language: latina
Document type: Paavi ja kuuria, Asiakirjat

Supplicat s. v. deuotus vester Petrus Olauj, alias Haluastadh, subdyaconus Aboensis diocesis, quatenus ut ipse a quocunque antistite catholico, gratiam et communionem sedis apostolice habente, diaconatus et presbiteratus ordines in Romana curia tamen temporibus debitis libere recipere valeat, alijs in contrarium facientibus non obstantibus quibuscunque. – Concessum. G. Conseranensis. Datum Rome apud Sanctos apostolos sexto jdus januarij anno tertiodecimo.
Date: 1430
Issuing place: Viborg
Country: Suomi
Language: ruotsi
Document type: Yksityiset, Asiakirjat

Ffor allom thöm thetta breff höræ eller se kennes jac Jönis Dansson a wapn met thessa mina nerwarande opna breffue mich haffua laghlicha saalt oc met allom ræt vplathit wördhelicom fadher met Gudhi biscop Magnus j Abo alt mit goz, som jac haffuer ærfft oc thet jac haffuer fangit af minom magh Jaop Jönisson, gudzbönder, som til saman ræknande är iij stenger, ena halffua alin mindre, kringom allan byen j Mærghe, j Halko sokn liggiende, met allom tillaghom, jngo vndan taghno, som thy gozeno rætlicha tilhörer, fore hundradhe halff tridhie marc oc tiwghu, aff hwlka summa forn:de wördhelichin fader biscop Magnus haffuer mich bethalat hundradhe marc j guldh oc redha penninger til godho nöghö j swadana mynt, at fyra swenske marc göræ fult fore en fulwightoghan Engliske nobel. Oc tha jac honum sköther thet forn:de gozet, tha skulu mich beredhes halff tridhie oc tiwghu marc, som atherstaa, hwilka penninger jac laght haffuer j fasta goz mich til nytta j Poya sokn j Nylande. Thy affhender jac thet forn:de goz i Mærghæ mich oc minom arffuom oc tilegnar thet forn:de biscop Magnus oc hans arffuom til æwinnelica ægho. Til hwilx mera wisse oc witnesbyrdh bidher jac ærlichan man Biörn Diegn hengæ sith incigle met mino jncigle före thetta breff, som scriffuit ær j Wiborgh areno æpter Gudz bördh mcdxxx°, ipso die beati Sigfridi episcopi et confessoris.
Date: 1430
Issuing place: Åbo
Country: Suomi
Language: ruotsi
Document type: Yksityiset, Asiakirjat

Allom thøm dondhemannom som thetta breff høra æller see, kænnomps wi Olaff Niclisson oc Pædher Niclison, brødher, ok Andris Skirma, som Pædhers Rasi dotther hafuer, at wi hafwm wpburit aff hedherlikom manne herra Remare, domkirkionne syzloman, iiij pundh rogh, pundith fore ij marc, til fulla athnøgia, met goda sæmio aff allars waara samarffwa wægna, j hedherlika manna ok beskedhna nærwaru, saa som æra mesther Fræderich, domproasther j Abo, ok herra Henrich Gøblesson, kanoke ther sama stadz, Olaff Rømare ok Jaop Gudhulfson, borgara j Abo, fore allan wan æghædel j ena engh, som heether Birkerudha, liggiande widh Hælgaboda j Kymittæ sokn, hwlka engh Pedher Rasi, war fadherbrodher, hafde salth, til domkirkionne behoff, hædherlikom manne herra Jønis Amundzson, ærkediækne j Abo, tha han syzlæman war. Thy affhendom wi os ok allom warom samarfwm the for:de engh met allom henne tillaghum ok tilængnom hæna sancte Henrich ok domkirkionne j Abo til æwinnælike ægo. Thil thes mera wisso ok større withnisbyrdh bidhiom wi beskedelica manna jncigle, swa som ær Hænika Kølnre oc Pedher Langh, radmæn, Olaff Rømare oc Jaop Gudhulfson, borgare j Abo, hængias fore thetta breff mædhen wi siælfue ey jncigle hafwm. Scriptum Abo anno Dominj mºcdxxxº, jn crastino annunciacionis Marie virginis.
Date: 1430
Issuing place: Raseborg
Country: Suomi
Language: saksa
Document type: Paikallishallinto, Kirjeet

Vruntliken grot tovoren. Wetet, erwerdighen heren borgher meystere unde radmen der stad Revall, leven nabure, dat vor my geclaghet hebben mynes gnedighen heren des koninghes schattebur hiir wonhafftighe in Raseborghes lene, dat se dar in juwer stad Revele gehindert unde beset werden unde in de hechte to des bodels hus getoghen werden, dat sii wat sake id sii, de en togelecht wert, se moten ere recht utstan, also up se gheclaget wert, also se hiir clagen, dat en dunket en nicht recht wesen. Sunderliken is dar eyn juwe medeborgher, geheten Gunner Sweder, de eynen mynes gnedighen heren schattebure, gheheten Staffan Greggasson, grote overwalt deyt also umme peninghe, de he utgheven schal vor eyn deel van eynem schepe, to welken penningen ik mit rechte gekomen bin van mynes gnedighen heren des koninghes weghen, van des mannes weghen, dem dat deyl des schepes tohorde tovoren. De slogh hiir in den scheren eynen mynes heren schattebur dot unde vordrank sodder sulven. Darmede vorbrak he sin part an deme schepe. Worumme bidde ik jw, ersammen heren, dat gy den juwen berichten, sunderliken deme vorbenomeden Ghunnere, dat se den armen luden hiir ut dem lene neyn unrecht edder overwalt scheen laten, unde gy se by rechte bliven laten etc. Were dat sik de erghescreven Gunner dar nicht ane ghenoghen wolde laten edder andere van juwen medeborgheren, so moste ik des mynes gnedigen heren schatteburen ghunnen, dat se eynen edder twe hinderen hiir in deme lande van den juwen mit rechte so lange, dat se eeres schaden nakomen. Hiir beghere ik juwe lefflike beschrevene antwarde van. Ik bevele juwe ersammicheyt Gode to ewigen tiiden. Gescreven uppe Raseborgh des midwekens na deme sondage Letare anno xxx°. Otto Pogwisch, ritter, hovedman uppe Raseborgh. Adress: Den erwerdighen, vorsichtighen heren, den borghermeysteren unde den radmannen der stad Revele, kome desse breff mit werdicheyt.
Date: 1430
Issuing place: Raseborg
Country: Suomi
Language: saksa
Document type: Paikallishallinto, Kirjeet

Vruntliken grot tovoren mit begheringhe veles ghuden. Willet weten, erwerdighen heren unde guden gunnere, borghermeystere unde radmen der stad Revall, dat vor my is gewesen desse jeghenwardighe breffwiser Laurens Snudzsson, eyn mynes gnedighen heren des koninges schattebur, wonhafftich to Kirkiosloth (!), clagende, wo sin broder, geheten Mikkel, (unde) was mit eynem, geheten Hildebrant van der Boken, dar mit jw vorstorven is, saliger dechtnisse. Unde eyn, gheheten Andreus Korpesw, wonhaftich dar mit jw to Revele, de hevet des vorbenomeden Michels penninghe, unde desse breffwiser Laurens is de negeste arffname darto, also he secht. Worumme bidde ik jw, leven, erwerdighen heren, dat gy desseme armen manne scheyn laten so vele, also recht is, na sinem doden brodere. Welk ik gerne jeghen jw vruntliken vorschulden wil in sodan eynem geliiken edder an eynem groteren. Wente he secht, dat he dar gude bewisinge to heft, dat he de negeste arffname darto is. Hiirmede bevele ik juwe erbaricheyt deme almechtighen Gode to langen salighen tiiden, to my to bedende also to juwem guden vrunde. Gescreven uppe Raseborgh des verden dages na paschen. Otto Pogwisch, ritter. Adress: Den erwerdighen, wiisen heren, den borghermesteren unde den radmannen der stad Revall, kome desse breff mit werdicheyt.
Date: 1430
Language: saksa
Document type: Kaupungit, Kirjeet

Post salutacionem. Erwerdige Johan unde sunderlinx gude vrund. Jwer leve bidde wii to wetende, dat wii jwen breff, gescreven des donrdages na sunte Lucien dage, in dage giifte disses breves untfangen unde wol vornomen hebben, rorende wo dat jw de erbare ritter her Cristerne to irkennende gegeven hevet, wo dat wii hiir mit uns welke siner schuldener gud bekummert unde gehindert hebben, besunderlinges enen, geheten Oleff Vinke, deme wii dat sine besat sollen hebben umme den willen, dat he deme vorbenomeden her Cristerne sine redelike schult nicht betalen sole etc. Hiirup bidden wii jwer leve to wetende, dat itzwelke van unsen borgeren quemen vor uns sik beclagende, wo dat des ersamen ritters her Cristerns denre en ere schepe unde ere gudere in der Narwemunde in veligen dage genomen hadden unde to Wiborg gebracht hebben, dar he dezulven schepe unde gudere mit itzwelken unser borger kinder noch hevet, unde wii uns des doch nicht vormodende weren, nademe dat de erwerdige here cumptur to Asscrade unde de ersame ritter her Otte Brakel enen veligen dagh hadden upgenomen twischen deme erbenomeden her Cristerne unde uns bet to unses erwerdigen hern des meisters tokumpst, alse wii uns ok des gantz vormodende weren. Darumme quemen de vorgescreven unse medeborgere unde weren begerende rechtes, des wii doch nummende weigeren mogen. Des gunde wii en so vele alze Lubesch recht. Also steit it noch hutes dages mit Oleff Vinken unde unsen borgeren in rechtes dwange, unde wii uns doch unser sake allewege vorboden hebben to blivende bi unsem erwerdigen heren deme meistere, by zinen werden bedegers unde by anderen guden luden, de recht unde unrecht wol erkennen konen. Wente wii nemande anders nicht den redelicheit doen en willen, alse jwe leve dat zulven woll irvaren sall.
Date: 1430
Language: saksa
Document type: Kaupungit, Kirjeet

Post salutacionem. Ersame, leve her Otte unde besunderlinx gude vrunt. Jwen breff, gescreven des midwekens na deme sundage Letare, hebbe wii untfangen unde wol vornomen, rorende dat jwes gnedigen heren schattebur im lene van Razeborch beseten hiir gehindert unde besat werden etc. Hiirup begere wii jwer leven to wetende, dat jwes gnedigen heren schattebure etliken van unsen medeborgeren zumtides schuldich sin gelent effte geborget gud, dar se en gen bescheet aff en doen, so dat se jwes gnedigen heren undersaten mit rechte, des wii en nicht weigeren mogen, alze jwe werdicheit dat woll irkennen mach, tospreken, unde anders nicht, den en recht is, [en] weddervaret noch beschen sall. Item alse gii [in] juwem zulven breve roren van Gunder Sweder, unsem medeborgere, etc., des bidden wii jwer leve to wetende, wo wi wol berichtet sin, dat de erbenomede Gunder unse medeborger Steffen Greggasson en halff schip vorkoft hebbe rechtes unde redelikes kopes, dat wol witlik is, dar he Gundere doch noch nicht van untrichtet hevet. Hiirumme so hevet de vorbenomede Gunder Steffan ergescreven togesproken mit rechte, des wii en nicht weigeren mochten. Ok wil wii jwes gnedigen heren undersaten in eren rechten allewege gerne gunstich unde behulpen wesen umme jwer leve willen.
Date: 1430
Issuing place: Stockholm
Country: Ruotsi
Language: saksa
Document type: Paikallishallinto, Kirjeet

Erwerdige ok sunderlike vrunt. Wetet alse umme de twidrachtige schelinge, de dar heft gestaen twuschen der stad to Revall unde my, alse ik hope, sunder schult van myner wegen, dar myn her de meyster van des orden wegen my umme togescreven unde ok muntliken tountboden hevet, dat ik it solde laten staen in lideliker dult, dat ik gerne gedaen hebbe umme vruntschopp unde guder naburscop willen, to dagende up ene legelike stede to beiden siden etc., des ik volgaftich bin geweset to twen tiiden etc. Leve, sunderlike vrunt. De tiit de vorteet sik in de lenge unde dar en wert nicht ane geendiget etc. So wetet vortmer, myn leve here ok sunderlinge vrund, dat ik hebbe geweset in deme riike vor des rikes rade unde hebbe geopenbaret unde vorclaret myne saken, unde was des in den willen to vorderende vor myner herscop. Des en wolden se my noch nicht steden, bet dat se erst screven an den eddelen vorsten, mynen heren den meyster, unde ok an de stad to Revall, dat se des mochten hebben van beiden halven en antworde etc. Min leve sunderlike vrunt. Wol dat it nu hevet gestaen unde scholde noch staen in fruntliker dult, so werde ik doch swerliken beschulden unde vorsproken, sunderliken van Arnd van Lubik unde siner selscop etc., in dem gildestaven unde in berbenken; des wert en dar gestedet. Worumme bidde ik jw, myn leve vrunt, dat gii wol doen unde scriven unde laten ok vorstaen myneme holden heren unde eddelen vorsten deme meister, dat ik sodaner wis nicht kan lenger darinne sitten, dat were denne dat my ander underwisinge schege etc. Des bidde ik sunder sument en antworde. Kan ik wat doen umme jwen willen, dat jw beheglik is, des bedet an my alse an jwen vrund. Scriptum Stocholm anno Domini mcdxxx, in profesto sancti Erici, meo sub signeto etc. Cristernus Nicclesson, miles. Adress: An den erwerdigen heren unde synen sunderliken guden vrunde, deme cumptur to Revel, kome disse breff mit werdicheit.
Date: 1430
Issuing place: Raseborg
Country: Suomi
Language: saksa
Document type: Paikallishallinto, Kirjeet

Vruntliken grot tovoren mit begheringhe veles guden. Ik bidde jw to wetende, ersamen heren, borghermeystere unde radmen der stad Revall, dat ik juwe werdicheyt bidde vruntliken my uttoghunnende to myner behoff by dessem boden, her Jacob Blodowen, wat kabelgarns, also he jw muntliken wol berichtende wert; welk ik gerne jeghen jw vorschulden wil in sodan eynem geliiken edder an eynem groteren. Hiir begere ik juwe bescrevene antwarde van, wes ik juwer werdicheyt hiirvan geneten kan. Hiirmede bevele ik juwe erwerdicheyt Gode deme almechtighen to langen salighen tiiden. Gescreven uppe Rasaborgh an unses heren hemmelvart dage. Otto Pogwisch, ritter, hovetman uppe Rasaborg. Adress: Den erwerdighen, bescheydenen heren, den borghermeysteren unde den radmannen der stad Revall, kome desse breff mit werdicheyt.
Date: 1430
Language: saksa
Document type: Kaupungit, Kirjeet

Post salutacionem. Erwerdige, leve, holde here. Jwer herlicheit bidden wii otmodeliken to wetende, dat wii in dage gifte disses breves enen breff, an uns van den erwerdigen heren unde vorsichtigen mannen ersebisschoppe to Upsal unde van dem biscoppe to Strengnisse, ok van her Benedictus Stensson unde her Sture Algutsson, ritteren, unde van Hans Kropeline unde Nicolaus Jonsson, knapen, gescreven, untfangen hebben, van lude nagescreven aldus: Vruntliken grot etc. Ersamen, leven vrunde usque ad finem. Erwerdige, leve, holde here. Alze wii wol vornomen hebben, so is jwer werdicheit van denzulven en breff dergeliik gesant unde gescreven, ut welkeme unde ut disseme vorgescreven breve jwe werdicheit uterliken wol irkennen mach, wo uns her Cristerne grotliken vor alsweme to unrechte vorclaget unde beludet sunder schult. Unde off her Cristerne jeniges dages to vorramende mit uns van jwer herlicheit darinne begerende were, bidde wii otmodeliken, dat gii den dach to holdende buten landes nicht begripen willen, wente uns mit em dage to holdende in den riiken unde buten landes nenerleie wiis, alse jwe werdicheit zulven wol derkent, to doende steit etc. Hiir bidden wii jwe herlicheit des besten, alse gii altiit gerne doen, to ramende.
Date: 1430
Language: saksa
Document type: Kaupungit, Kirjeet

– – – – – – – – – – – – – – – – – – – Item so hevet her Cristerne Niclisson unsem heren deme cumpture enen bref, den he uns togede, gescreven, dar he ok jwer herlicheit de utscrift van sendende wert, dar gii her Cristernes meninge wol ut vornemen mogen. Men of jwe werdicheit mit em enes dages to holdende vorramende worde, so bidden wii jwe werden leve den dach binnen landes twuschen hiir unde der Narwe, wor jwer werdicheit dat alderbequemest is, unde nicht buten landes to begripende, wente uns mit em buten landes gene dage steit to holdende. Item of jwe herlicheit deme ersebisscope van Upsal, deme biscope to Strengnis, her Benedictus Stensson unde her Stur Algutsson, ritteren, Hans Kropeline unde Clawes Jonsson, knapen, en antworde up eren breff an jwe herlicheit gescreven wedder worde vorscrivende, so bidden wii jwe herlicheit des antwordes ene utscrift uns to sendende, dar wii uns mogen weten na to richtende, unde jwen breff, den gii an se scrivende werden, darmede, den wii en tor hant mit deme unsen wol benalen willen.
Date: 1430
Issuing place: Cēsis
Country: Saksa
Language: saksa
Document type: Keskushallinto, Kirjeet

Meister to Liefflande. Unsirn fruntliken grut mit ganczer gunst tovor. Ersamen, vorsichtige, leven getruwen. Uns hebben de erwirdigen in Got vedere und hern, alz de here Johannes, erczebisschopp to Upsall, und de here Thomas, bisschopp to Strengnis, und de strengen und woldochtigen riddere und knechte, alz Bendictus Stensson und Sture Algutsson, riddere, Johannes Kroppelyn und Nicolaus Pusse, knechte von wapen, geschreven van klage wegen hern Cristern Niclisson, hovetman to Wyborch, alz gy in dessir ingeslotenen affschrifft eres breves von worde to worde lesende wol werden vornemen, darupp se weddir von uns en antwort sien begherende. Worumme bidde wy jw gancz begherliken, dat gy juwes guden rades undir enandir darupp gebruken und ens werden, wat wy en weddir vor dat beste darupp vor en antwort schriven mogen. Und schrivet uns dat, so gy allirersten konnen und mogen. Dar schut uns ane to dancke. Gegeven to Wenden des middewekens in den pingest hiligen dagen anno etc. xxx°. Adress: Den ersammen und vorsichtigen mannen, borgermeisteren und rathluden unsir stadt Revall, unsirn besundern leven getruwen, dach und nacht an allis zumen, grote dreplike macht is darane, dandum.